Burjassot commemora el Dia Mundial per a la prevenció del suïcidi
2025-07-24

Amb motiu del Dia Mundial per a la Prevenció del Suïcidi, que se celebra diumenge que ve 10 de setembre, l’Ajuntament de Burjassot a través del Programa d’Atenció i Seguiment a Persones amb Problemes de Salut Mental Greu (SASEM), vol recordar que el suïcidi ha sigut i continua sent un problema social que pot afectar qualsevol persona i al seu entorn i que, actualment, es registra com la principal causa de mort no natural al nostre país.

Des del servei municipal recorden que existeix el telèfon gratuït 024, “Telefona a la vida”, una línia d’atenció a la conducta suïcida, un servei estatal, gratuït i disponible les 24 hores del dia.

Així mateix, s’han fet eco del manifest elaborat pel Comité Pro Salut Mental En Primera Persona i la Xarxa Estatal de Dones de la Confederació SALUT MENTAL ESPANYA per a 2023, amb el qual reivindiquen la necessitat d’ampliar recursos que incidisquen en la problemàtica del suïcidi.

Pots llegir el manifest PUNXANT ACÍ.